Source: http://fin.afterdawn.com/uutiset/artikkeli.cfm/2007/01/30/slysoftilta_tulossa_hd_dvd_-ripperi
Timestamp: 2017-12-14 10:04:15+00:00

Document:
SlySoftilta tulossa HD DVD -ripperi - AfterDawn
AfterDawn > Uutiset > SlySoftilta tulossa HD DVD -ripperi
SlySoftilta tulossa HD DVD -ripperi
Kirjoittaja Ilkka Ketola @ 30.1.2007 17:35 Kommentteja (13)
Videokäsittely- ja DVD:n varmuuskopiointiohjelmistaan tunnettu SlySoft on pian julkaisemassa ohjelman HD DVD -levyjen varmuuskopiointiin. Ohjelma on vielä alfa-testausvaiheessa, joten se ei kuitenkaan vielä aivan lähiviikkoina ole tulossa myyntiin.
Ohjelma saa nimekseen AnyDVD HD ja jatkaa siis DVD-puolelta tuttua ohjelmaperhettä. Ohjelman alfaversio selviää jo mallikkaasti HD DVD -levyjen dekryptauksesta, mikä kuulostaa lupaavalta. Salauksen purkutavasta ei kerrota tarkkoja tietoja, mutta käyttäjän ei tarvitse kuitenkaan vaivata päätään etsimällä salausavaimia toisto-ohjelmien puskureista tai netistä.
Ohjelman ensipainokseen on todennäköisesti tulossa myös toiminto, jolla voi karsia pois ärsyttävät trailerit, kuten FBI:n varoitustekstit sekä elokuvastudioiden pitkälliset logopyöritykset, joita ei voi normaalisti edes ohittaa. AnyDVD:n aiempien versioiden omistajille tarjontaan mahdollisuutta päivittää uuteen versioon.
SlySoftin keskustelupalsta
<EU-parlamentti äänestää tänään immateriaalioikeuksista >Ruotsin tekijänoikeusjärjestöt saavat poliisivaltuudet?
130.1.2007 17:48
Tuo kuullostaa hyvältä tuotteelta ja on varmasti yhtä laadukas kuin muutkin slysoftin tuotteet. Tulee varmaan hankittua jos tuo hd dvd yleistyy/voittaa formaatti sodan.
230.1.2007 18:10
Eikös nämä ohjelmat ole laittomia Suomessa?No kun katsoo elokuvan kokoa ,niin alkaa olemaan kohta ajankohtaista jengin hommata terabitin kovalevyjä varmuuskopioihin :)
330.1.2007 19:00
Ohjelman ensipainokseen on todennäköisesti tulossa myös toiminto, jolla voi karsia pois ärsyttävät trailerit, kuten FBI:n varoitustekstit sekä elokuvastudioiden pitkälliset logopyöritykset, joita ei voi normaalisti edes ohittaa.
On muuten kumma kun ostetussa elokuvassa on tollaset ja jos leffan hakee esim divxänä niin ei tartte kärsiä. Eli pelkästään katselumukavuuden vuoksikin noiden leffojen varmuuskopiointi on kannattavaa. Netistä imuttelu kun ei enään ole sallittua...
430.1.2007 20:27
Eikä tarvitse edes varmuuskopioida, ellei ole halua/levytilaa. AnyDVD:tä kun käyttää niin kaikki toisto-ohjelmatkin osaavat soittaa levyn oikein ilman virheitä, trailereita tms. roskaa.
531.1.2007 4:12
1Tb = 125GB, aika monella taitaa jo olla sellainen.
631.1.2007 5:39
Eh, yksi terabyte vastaa kyllälin 1000G GB:tä.
731.1.2007 5:59
byte on tavu ja bit on bitti. Eli ei väännellä tässä sen enempää sekavista yksiköistä kiitos =)
831.1.2007 6:23
Olihan tuo joskus yläasteaikoina ihan hauskaa, kun sai viisastella noilla yksiköillä.
Hyvältä ohjelmalta vaikuttaisi, ja tuskin tuottaa pettymystä. Aikaisemminkin on SlySoftin ohjelmistot olleet toimivia kokonaisuuksia.
91.2.2007 6:21
jos on Slysoftilt samaa laatua kun edelliset :) must to get :)
101.2.2007 7:00
Ohjelman alfaversio selviää jo mallikkaasti HD DVD -levyjen dekryptauksesta, mikä kuulostaa lupaavalta. Salauksen purkutavasta ei kerrota tarkkoja tietoja, mutta käyttäjän ei tarvitse kuitenkaan vaivata päätään etsimällä salausavaimia toisto-ohjelmien puskureista tai netistä.
Kieltämättä tuo tekniikka kiinnostaisi eniten. Kuitenkin SlySoftin tuntien voipi odottaa hyvää tuotetta :)
111.2.2007 8:54
Tietääkseni ainakin tietotekniikassa kreikkaiset etuliitteet ovat erilaisia kuin normaalisti. Eli yksi tera on 1024 gigaa. Tämä johtuu binäärijärjestelmästä: 2^10 = 1024.
1 Tt = 1024 Gt.
121.2.2007 13:14
1Tt = 1TB = Terabyte = Teratavu = 1024GB
1Tb = Terabit = Terabitti = 125GB
Oli vaan pakko. ;D
132.2.2007 16:40
Eikös nämä ohjelmat ole laittomia Suomessa?No kun katsoo elokuvan kokoa ,niin alkaa olemaan kohta ajankohtaista jengin hommata terabitin kovalevyjä varmuuskopioihin
Laittomia hyvinkin,mutta Slysoft ei olekaan suomalainen firma. Onneksi kaikkialla ei ole DMCA:n kaltaista lakia.
Hyvä että tulee tälläisiä softia. Kukapa sitä antaisi lastenleffasta alkuperäis levyn jonkun viisi vuotiaan käyttöön. Media mafiosot eivät tunnu tätä käsittävän.
Kaikki kopiointi ei ole piratismiä.
Viestiä on muokattu sen lähettämisen jälkeen. Viestiä on muokattu viimeksi 2.2.2007 @ 16:48

References: HD 
 HD 
 HD 
 HD 
 HD 
 HD 
 hd 
 HD